**Reglement for råd for menneske med nedsett funksjonsevne**

**1. Formål**

Rådet for menneske med nedsett funksjonsevne er eit rådgjevande organ for kommunen. Formålet er å fremje full deltaking og likestilling for funksjonshemma.

**2. Val og samansetjing**

Rådet er oppretta av heradsstyret i medhald av *Lov om råd eller anna representasjonsordning i kommunar og fylkeskommunar for menneske med nedsett funksjonsevne med meir*.

Hovudgruppene av funksjonshemma omfattar rullestolbrukarar, hørselshemma, synshemma, utviklingshemma og skjult funksjonshemming. Ein skal forsøke å representere alle hovudgruppene for funksjonshemma frå ein av deira kommunale brukarorganisasjonar.

Heradsstyret vel medlemmene til rådet. Valet gjeld for kommunevalperioden. Det skal etablerast ei valnemnd som skal gje tilråding til heradsstyret.

Heradsstyret fastset kor mange medlemmer rådet skal ha. For valet gjeld elles *kommunelova* sine reglar om minst 40 % representasjon frå begge kjønn. *Reglane om høvetalsval i §§ 36 og 37 i kommunelova gjeld likevel ikkje.*

Lokale organisasjonar og lag som driv aktivt arbeid for menneske med nedsett funksjonsevne kan koma med framlegg om medlemmer og varamedlemmer til rådet.

Heradsstyret vel leiar og nestleiar.

**3. Rådet sine oppgåver og ansvarsområder**

Rådet skal vere eit rådgjevande organ for kommunen, og skal ha seg førelagt saker som er særleg viktige for menneske med nedsett funksjonsevne. Dette gjeld blant anna tilgjenge, tenester og arbeid mot diskriminering.

Rådet skal orienterast om aktuelle saker som er under arbeid i kommunen.

*Rådet bør blant anna uttale seg om:*

- Forslag til handlingsplan og budsjett

- Kommuneplanar

- Andre aktuelle saks- og planprosessar av interesse for funksjonshemma sine levekår.

Rådet kan av eige tiltak ta opp saker som gjeld funksjonshemma. Rådet kan arrangere høyringar om saker som skal til handsaming, og kan kalle inn representantar frå kommunen og andre til å belyse viktige saker for målgruppa.

Rådet skal sjå til at funksjonshemma sine erfaringar og interesser vert inkludert i saks- og planprosessar.

Rådet gir uttale til politiske saker. Uttalar frå rådet skal følgje saksdokumenta til det kommunale organet som tar endeleg avgjersle i saka.

Saker som gjeld menneske med nedsett funksjonsevne skal leggjast fram for rådet i god tid før avgjerdsorganet skal handsame saka. Protokollen frå rådsmøtet skal følgje saksdokumenta til dei kommunale organ som tar endeleg avgjersle i saka.

Rådet kan drive informasjonsarbeid overfor kommunen, fylkeskommunen, statlige etatar, organisasjonar, allmennheita, osv.

Rådet skal utarbeide ei årsmelding om si verksemd som leggjast fram for heradsstyret kvart år. Årsmeldinga sendast ut til rådmannen og til aktuelle interesseorganisasjonar.

*Årsmeldinga bør innehalde:*

- Oversikt over rådet sine medlemmer

- Tal møte og saker

- Oversikt over tilrådingane til saker i kommunen, samt korleis desse tilrådingane har vorte følgt opp

**4. Avgjerder**

Rådet for menneske med nedsett funksjonsevene gjer vedtak med alminneleg fleirtal. Ved likt tal røyster avgjer leiar si dobbeltrøyst. Rådet er avgjerdsdyktig når minst halvparten av medlemmene er til stades.

**5. Møte i rådet for menneske med nedsett funksjonsevne**

Rådet for menneske med nedsett funksjonsevene kan innkallast når leiar eller minst 1/3 av medlemmene krev det.

Utvalssekretæren kallar inn til møte etter avtale med utvalsleiar. Møteinnkallinga vert send ut til medlemmer og varamedlemmer på e-post minimum ei veke i forkant av møtet, men varamedlem stiller i møtet etter avtale.

*Forfall til møter:*

Medlemmer av rådet plikter til å delta i rådets møter, med mindre det føreligg gyldig forfall. Gyldig forfall er omstende som fører til at vedkomande ikkje utan uforholdsmessige vanskar eller påkjenning kan ivareta møteplikta. Dersom eit medlem ikkje kan stille på eit møte, må det snarast mogleg meldast frå om forfall til utvalssekretæren, som då skall kalle inn eit personleg varamedlem.

**6. Sakshandsaming**

Rådet får sekretærhjelp frå politisk- administrativt sekretariat.

Det skal førast protokoll frå rådet sine møte.

Rådet skal ikkje handsame saker som gjeld enkeltpersonar.

**7. Godtgjersle og erstatning for tapt arbeidsforteneste**

Medlemmer og varamedlemmer av rådet for menneske med nedsett funksjonsevne har krav på godtgjersle for sitt arbeid, i tillegg til refusjon for utgifter til reise, overnatting og kost i samband med vervet, jf. *kommunelova § 41 - 42*. Satsane for godtgjersle er fastsette i eige reglement.

**8. Opplæring**

Rådet for menneske med nedsett funksjonsevne har rett til deltaking i kommunen si opplæring av folkevalde.

**9. Lovar**

- Bestemmingane i *lov om råd eller anna representasjonsordning i kommunar og fylkeskommunar for menneske med nedsett funksjonsevene med meir*.

- Reglane i kommunelova om kommunale nemnder så langt ikkje anna går fram av *lov om råd eller anna representasjonsordning i kommunar og fylkeskommunar for menneske med nedsett funksjonsevene med meir*.

Reglementet for rådet for menneske med nedsett funksjonsevne kan endrast av heradsstyret. I forkant av ei eventuell endring, skal rådet få høve til å uttale seg.